1.Bevezetés

Az európai rövid távú vállalkozásstatisztikák átfogó mutatórendszerrel szolgálnak, melyet többek között olyan mutatók alkotnak, mint a termelés, az árbevétel, a termelői árak, a foglalkoztatottak száma, a ledolgozott órák száma és a bruttó bérek a következő négy meghatározó gazdasági ágazatban: ipar, építőipar, kiskereskedelem és szolgáltatások (a pénzügyi és közszolgáltatások kivételével). Az 1. táblázat áttekintést nyújt a rövid távú vállalkozásstatisztikákban használt mutatókról

1. táblázat: A rövid távú statisztikai mutatók

Ipar Építőipar Kiskereskedelem Egyéb szolgáltatások ipari termelés építőipari termelés – épületek építése – egyéb építmény építése – – ipari árbevétel, belföldi és külföldi (euróövezet és nem euróövezet) – a kiskereskedelem árbevétele (egyéb) szolgáltatások árbevétele – építési engedélyek – lakások száma – hasznos alapterület m2-ben – – foglalkoztatott személyek száma foglalkoztatott személyek száma foglalkoztatott személyek száma foglalkoztatott személyek száma ledolgozott órák száma ledolgozott órák száma ledolgozott órák száma ledolgozott órák száma bruttó bérek és keresetek bruttó bérek és keresetek bruttó bérek és keresetek bruttó bérek és keresetek ipari termelői árak, belföldi és külföldi (euróövezet és nem euróövezet) építőipari termelői árak / építési költségek a kiskereskedelem volumene (egyéb) szolgáltatások termelői árai ipari importárak (euróövezet és nem euróövezet) – – –

A rövid távú vállalkozásstatisztikák jogalapját a későbbi rendeletekkel módosított 1165/1998/EK tanácsi rendelet képezi (a továbbiakban: rövid távú statisztikákról szóló rendelet). A rendelet 14. cikkének (2) bekezdése alapján:

A Bizottság 2008. augusztus 11-ig és azt követően minden harmadik évben jelentést nyújt be az Európai Parlamenthez és a Tanácshoz az e rendeletnek megfelelően összeállított statisztikákról, különös tekintettel azok alkalmazhatóságára és minőségére, valamint a mutatók felülvizsgálatára. A jelentés külön figyelmet fordít a statisztikai rendszer költségeire is és az e rendelet által a vállalkozásokra rótt terhekre annak előnyeihez viszonyítva. A jelentés ismerteti a vállalkozásokat érintő terhek csökkentésének legjobb gyakorlatait, és lehetséges megoldásokat tartalmaz a terhek és költségek csökkentésére. A jelentés ismerteti a vállalkozásokat érintő terhek csökkentésének legjobb gyakorlatait, és lehetséges megoldásokat tartalmaz a terhek és költségek csökkentésére.

Ez a jelentés folytatása a fenti cikknek megfelelően 2008 júniusában, 2011 júniusában és 2014 júniusában benyújtott jelentéseknek.

A 2. szakasz összefoglalja a rövid távú statisztikák alkalmazási módjait és jelentőségét a kulcsfontosságú európai politikák, illetve az európai monetáris politika alakítása szempontjából. Ezenkívül ismerteti a rövid távú statisztikákban a legutóbbi, 2014. júniusi jelentés óta bekövetkezett főbb fejleményeket.

A 3. szakasz részletesebben mutatja be a rövid távú statisztikák különféle minőségi szempontjait.

A 4. szakasz ismertet néhány tényt a rövid távú statisztikákhoz való adatgyűjtésből és adatfeldolgozásból eredő költségekről és terhekről.

Az utolsó szakasz áttekinti a rövid távú statisztikák terén várható jövőbeli fejleményeket, különösen a vállalkozási statisztikák integrálására vonatkozó keretrendelettel (FRIBS) kapcsolatban, amelynek javaslatát a Bizottság 2017. március 6-án fogadta el.

2.A rövid távú statisztikák és a legjelentősebb fejlemények áttekintése

Az Európai Unió és tagállamai gazdasági fejlődésének és különösen az euróövezetben a monetáris politika irányításának ellenőrzésére eredetileg kidolgozott 22 európai gazdasági főmutató (PEEI) közül nyolc rövid távú statisztikákon alapul. Ezek a mutatók a következők: az ipari termelés, az ipari belföldi termelői árak, az ipari importárak, az építőipari termelés, a kiskereskedelem volumene, a szolgáltatások árbevétele (a kiskereskedelmi szolgáltatások kivételével), a szolgáltatások termelői árai és az építési engedélyek.

A rövid távú statisztikák legfontosabb felhasználói az Európai Központi Bank és a nemzeti központi bankok, de az adatok nagy jelentőséggel bírnak az Európai Bizottság, a nemzeti kormányok, a kutatóintézetek, valamint a vállalkozások és azok szervezetei számára is. Fontos megjegyezni azt is, hogy a rövid távú statisztikák a statisztika más területeihez, így a nemzeti számlákhoz is kulcsfontosságú hozzájárulást jelentenek.

A rövid távú statisztikákat rendszerint gazdasági trendelemzésre, előrejelzések készítésére és modellezésre használják, ezenkívül szükségesek a szakpolitikai döntések előkészítéséhez, kutatási célokból, más forrásokból származó adatok ellenőrzéséhez és hitelesítéséhez, valamint üzleti döntések megalapozásához is (például piackutatással kapcsolatban). A rövid távú statisztikákból származó eredményeket vállalkozások is felhasználhatják a legkülönbözőbb célokra (például a szerződésekhez szükséges termelői ármutatók alkalmazásához).

Az Eurostat a rövid távú statisztikákról szóló legutóbbi jelentés 2014. júniusi elfogadása óta számos kezdeményezést indított annak biztosítása érdekében, hogy a rövid távú statisztikák a felhasználók számára alkalmazhatóak legyenek és minőségük tovább javuljon.

Az adatok megfelelősségére vonatkozó jelenlegi rendszeres értékelés kiegészítése érdekében a rövid távú statisztikai adatok minőség-ellenőrzését kiterjesztették. A nemzeti statisztikai hivatalok által az Eurostatnak benyújtott adatszolgáltatások időszerűségének és teljességének ellenőrzése érdekében, a kiterjesztett minőség-ellenőrzés a rövid távú statisztikák pontosságára (megbízhatóság és a forrásadatok) is összpontosít majd. A kezdeményezés vizsgálni fogja különösen a felülvizsgálatok nagyságát és idejét, valamint azt, hogy az első adatszolgáltatás idején rendelkezésre állnak-e a forrásadatok.

Az elmúlt három évben létrehozták, majd az Eurostat metaadat-szabványainak alkalmazásával aktualizálták a rövid távú vállalkozásstatisztikák nemzeti referencia-metaadatait. Minden egyes európai gazdasági főmutatóhoz (PEEI) készült legalább egy nemzeti metaadatfájl, valamint további fájlokat hoztak létre más mutatókhoz. A jelentéstevő országok többsége 2014-ig elkészült a rövid távú statisztikák nemzeti metaadatfájljával, 2015-ben pontosította a felülvizsgálatokkal és kiigazításokkal kapcsolatos koncepciót, 2016-ban pedig tovább javította metaadatai pontosságát. A jelentéstevő országok nemzeti referencia-metaadatait az interneten is közzétették az Eurostat rövid távú statisztikákkal kapcsolatos metaadatfájljának végén található mellékletek formájában.